Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Jeruusalemm on veendunud,
et Washington on teinud lõpliku otsuse teha ajutine lepe (Iraaniga),
pakkumaks sanktsioonide leevendust, kui Iraan piirab oma tuumakava.
Iisraeli kaitseminister Yoav Gallant
sõitis Brüsselisse kohtuma USA kaitseministri Lloyd Austin’iga,
et tugevdada sõjalist koostööd Iraani kuritahtliku tegevuse vastu.
Liibanoni suutmatus valida presidenti kasvatab kildkondlikke pinged.
Iisraeli kaitseväe (IKV), Julgeolekuameti (IJA)
ja piiripolitsei eriüksused jätkasid öösel terroritõrjet
operatsiooni Laintemurdja raames.
Reidide käigus,
mida teostati peamiselt Läänekalda Judea, Samaaria ja Jordani oru aladel,
vahistati 10 terrorismis kahtlustatavat.
Eraldi missioon teostati Nablus’e linnas,
kus IKV sõdurid hävitasid kodu ühel terroristidest,
kes lasksid mullu maha IKV staabiseersant Ido Baruch’i
Shavei Shomron’i lähistel.
Öösel lammutas Samaaria brigaad terrorist Osama Tawil’i maja,
kes tulistas sõjaväe positsiooni,
milles hukkus staabiseersant Ido Baruch, olgu õnnis tema mälestus!
See oli keerukas tehniline toiming
eritehnikaüksuse YAHALOM, Samaaria brigaadi tehnikaharu,
Givati luureüksuse, firma Shaked ja piiripolitsei üksuste juhtimisel.
Tegevuse käigus avasid palestiina püssimehed tule,
pildusid süütepomme ja lõhkekehi ning lasksid ilutulestikku
Iisraeli sõdurite pihta.
Puuduvad teated vigastustest Iisraeli poolel,
ehkki sõjaväeveok sai kahjustada.
Palestiina teateil sai surma üks püssimees ja haavata kaks,
kellest ühe seisukord on tõsine.
Muid uudiseid:
Iisraeli kaitseminister Yoav Gallant suundus täna töövisiidile Belgiasse,
et pidada kõnelusi USA kaitseministri Lloyd Austin’iga.
Enne äralendu avaldas Jeruusalemma tippkaitseametnik,
et tippkohtumise peateema
on kooskõlastada ühist vastust Iraani tuumategevusele,
aga ka säilitada Iisraeli sõjaline üleolek regioonis.
Nüüd sõidan Brüsselisse kohtuma oma kolleegi ja sõbra,
USA kaitseministri Lloyd Austin’iga.
Kohtumisel arutame meie mõlema riigi ühist püüet tagada,
et Iraan ei saaks kunagi tuumarelvavõimekust.
Eelnevalt kohtusin peaministri ja kaitseaparaadi juhtkonnaga,
mille käigus arutasime kõiki võimalusi,
tagamaks Iisraeli tehniline ülekaal Lähis-Idas.
Näib, et Jeruusalemma tippjuhid ei kavatse üritada veenda Washingtoni,
et too ei sõlmiks halba lepet Teheraniga,
ning keskenevad hoopis kahepoolse sõjalise koostöö parandamisele.
Ja ehkki on olnud palju juttu USA peatsest leppest Islamivabariigiga,
eitab välisministeerium ikka kindlalt selliste teadete tõesust.
Ütleksin, nagu ütlesin ka eile,
et kuuldused tuumaleppest, ajutisest või muust, on valed ja eksitavad.
Meie seisukoht ses küsimuses pole muutunud.
Usume - meie esmane poliitika on tagada
et Iraan ei saaks eales tuumarelva,
seega muidugi jälgime Iraani rikastamistoiminguid.
Usume, et diplomaatia on parim viis selle saavutamiseks,
ent valmistume kõigiks valikuteks ja ootamatusteks.
Kui pressesindajalt päriti,
kas välisministeerium peab ikka Iraani tuumaleppe elustamist saavutamatuks,
nagu mullu korduvalt kinnitatud,
vastas ta omakorda, et president Biden’i valitsuse seisukoht on sama.
Ütlen, et oleme alati uskunud, et diplomaatia on parim tee.
Me pole küll sinisilmsed Iraani püüdluste ja tegevuste suhtes,
kuid oleme igal sammul alati uskunud,
et diplomaatia on parim tee, et Iraan ei saaks tuumarelva.
Kuid USA jaoks on kõik võimalused laual.
Tasub toonitada, et USA rahandusministeerium
andis Iraanile üldise loa, mis võimaldab teha mõnd tehingut
Islamivabariigi keskpanga ja riikliku naftakompaniiga,
mis kumbki on terrori toetamise pärast sanktsioonide all.
Selle erandiga saab eksportida kaupu ja tehnikat,
mis on seotud koroonaviiruse ennetamise, diagnoosimise või raviga.
Veel on oluline märkida,
et USA eelmise valitsuse aegses välisministeeriumi infolehes
kritiseeriti kõvasti ajatolla režiimi nn humanitaarraha väärkasutuse pärast.
Kontrollitud andmete kohaselt
’juulis 2019 ’kadus’ medtarveteks mõeldud miljard eurot,
ja veel 170 miljonit medkaupadeks eraldatud USDd kulutati tubakale’.
Veel enam, selle sanktsioonierandi ajastus on küsitav,
kuna Iraanis või mujal pole pea ühtki ametlikku COVID-juhtumit.
Ka püüdis USA välisministeerium kontrollitud teadete peale,
et Iraagil lubati maksta ca 2,7 miljardit USD Iraanile
elektriostude eest,
selgitada, et raha ei saadeta otse Iraanile.
Alates aastast 2018
on välisministeerium, pidades nõu Kongressiga,
lubanud mitmeid erandeid, mis lubavad Iraagil
maksta Iraanist imporditud elektri eest piiratud kontole Iraagis.
Ent kooskõlas USA sanktsioonidega - see seondub teie küsimusega -
saavad neid rahasid vaid USA loal kasutada kolmandad isikud
humanitaar- ja muudeks sanktsioonivabadeks makseteks.
Neid rahasid ei kanta üle Iraani.
Mitu aastat tagasi kanti neid rahasid üle piiratud kontodelt,
et maksta vaid humanitaar- ja muude sanktsioonivabade tehingute eest.
Seega meie USAs lubame jätkuvalt neid tehinguid,
et kasutada neid rahasid juhtumipõhiselt.
Neid saab kasutada üksnes humanitaarotstarbel,
nagu toiduks, arstimiteks ja muudeks humanitaarvajadusteks.
Nüüd Liibanoni,
kus Iraani käsilane Hezbollah ja tema liitlased ei lasknud eile
oma Liibanoni konkurentidel valida
Rahvusvahelise Valuutafondi tippametnikku Liibanoni presidendiks,
süvendades kildkondlikke pingeid ja vähendades veelgi väljavaateid
vältida selle riigi kollapsit.
Kui Hezbollah’ seadusandjad said aru,
et nende presidendikandidaat ei oma piisavalt toetust, et saada valituks,
lahkusid nad koos liitlastega kiiruga parlamendisaalist,
et hoida ära edasised hääletusvoorud,
kuna siis ei saadaks kokku seadusega nõutud kvoorumit.
See võimukas ja relvastatud poolsõjaväeline partei
pole ammugi tahtnud loovutada võimu, mida ta on kaua nautinud
endise Liibanoni presidendi Michel Aoun'i valitsusajal.
Nüüd nõuab Iraani käsilane kõnelusi konkurentidega, et jõuda üksmeelele.
Arvame, et toimus valimine ja iga kandidaat sai just nii mitu häält.
Presidendi valimine vajab dialoogi.
Kas sobib ka muu kandidaat peale Suleiman Frangieh?
Endine minister Suleiman Frangieh on me kandidaat, ja kutsume dialoogile.
Hoolimata Hezbollah’ dialoogi-nõudmistest
keelduvad Liibanoni seadusandjad,
kes pole allunud Iraanist lähtuvale korruptsioonile,
praeguses järgus kõnelusi pidamast.
Me pole dialoogi vastu! Keegi pole dialoogi vastu!
Lõppeks peame elama ühes ja pidama dialoogi -
ent ei saa pidada dialoogi, kui teie valik on Suleiman Frangieh?
Miks peaksin teiega dialoogi pidama? Et minna teie poole üle?
Teie valik hävitas mu riigi, ja nii peate just teie meelt muutma.
Nagu kahjuks ikka Liibanoniga seotud asjades,
lööb poliitilise segadus enim lihtkodanikke.
Muidugi teadsime, et valimistel läheb nii.
Kuna nii oli vaja ja nad tahtsid edasi liikuda,
ei lükatud seda edasi, ja tulemust ei tulnud.
Olime selles kindlad,
üle 50-70% meist teadis, et presidenti ei tule.
Nad lepivad kokku kolmandas kandidaadis, teist teed pole.
Oleme tüdinud, ja keegi ei suuda midagi muuta.
Nad kas ei tea, kuidas asju muuta, või ei kavatse.
Ent tulemus on üks:
Liibanon ja liibanonlased on suurimad kaotajad.
Iisrael jälgib endiselt tähelepanelikult arenguid
naaberriigis Liibanonis,
USA ja Prantsusmaa aga on aktiivselt püüdnud vältida
selle araabia riigi täielikku kollapsit,
survestades selle ladvikut tegutsema.
Tervitasime eilset hääletust, kuid oleme mures,
et parlamendi liikmed lahkusid saalist,
jättes parlamendi kvoorumita.
Pärast seitset presidendita kuud
väärib Liibanoni rahvas enamat kui üht hääletust.
Usume, nagu oleme varem öelnud, et nad vajavad hädasti presidenti,
kes saab teha reforme, mis vallandaks IMFi raha,
ja selle saavutamiseks
peab parlament jätkama valimisvoore lähipäevil ja -nädalail.
Tänan vaatamast TV7 Iisraeli Uudiseid!
Kui meie saated on teile õnnistuseks
ja te soovite toetada TV7 Iisraeli edasist tööd,
võite teha meile annetuse võrgulehel www.tv7israelnews.com.
Paluge ka meie tagakiusatud usuvendade-õdede eest üle ilma,
samuti rahu Jeruusalemmale ja päästet Iisraelile!
Homme samal ajal vaadake viimast osa TV7 saatest Powers in Play.
Jonathan Hessen on tagasi stuudios esmaspäeval
värskeimate uudistega Iisraelist ja Lähis-Idast.
Olen Erin Viner ning soovin õnnistud õhtut ja rahulikke puhkepäevi!
Rahulikku hingamispäeva Jeruusalemmast!
Tõlge: Sulev Kivastik